சிங்கப்பூரின் வரலாறு
{{சிங்கப்பூர் வரலாறு}}
 
 '''சிங்கப்பூரின் வரலாறு''' மூன்றாம் நூற்றாண்டிலிருந்து தொடங்குகின்றது. 14-ஆம் நூற்றாண்டில் குறிப்பிடத்தக்க வணிகக் குடியேற்றங்கள் [[சிங்கப்பூர்|சிங்கப்பூரில்]] இருந்ததற்கான சான்றுகள் உள்ளன. சிங்கப்பூரின் ஆரம்பகால வரலாற்றின் போது, 1299-ஆம் ஆண்டில், புலாவ் உஜோங் ''(Pulau Ujong)'' எனும் தீவில் [[சிங்கபுர இராச்சியம்]] எனும் ஓர் இராச்சியம் உருவாக்கப்பட்டது.
 
 [[மயாபாகித்து பேரரசு|மயாபாகித்]] அல்லது [[அயூத்தியா இராச்சியம்|சயாமியர்களால்]] வெளியேற்றப்படும் வரை அந்தச் [[சிங்கபுர இராச்சியம்]] [[பரமேசுவரா]]வின் ஆட்சியின் கீழ் இருந்தது. அதன் பின்னர் [[மலாக்கா சுல்தானகம்]] ''(Malacca Sultanate);'' [[ஜொகூர் சுல்தானகம்]] ''(Johor Sultanate);'' ஆகிய சுல்தானகங்களின் கீழ் வந்தது. 
 
 1819-இல், சர் [[இசுடாம்போர்டு இராஃபிள்சு]] ''(Sir Thomas Stamford Raffles)'' [[ஜொகூர் சுல்தானகம்|ஜொகூர் சுல்தானகத்துடன்]] பிப்ரவரி 6 இல் ஒப்பந்தம் ஒன்றைச் செய்து கொண்டு சிங்கப்பூர் தீவில் [[பிரித்தானியா|பிரித்தானிய]] வணிகத் துறைமுகம் ஒன்றை நிறுவினார். இதுவே 1824-இல் சிங்கப்பூர் பிரித்தானியக் குடியேற்ற நாடாக உருவாவதற்கு வழி அமைத்தது. 
 
 ==பொது==
 
 [[இரண்டாம் உலகப் போர்|இரண்டாம் உலகப் போர்க் காலத்தில்]] [[சப்பானியப் பேரரசு]] சிங்கப்பூரைக் கைப்பற்றியது. 1942-ஆம் ஆண்டில் இருந்து 1945-ஆம் ஆண்டு வரை தன் கட்டுப்பாட்டில் வைத்திருந்தது. இரண்டாம் உலகப் போர் முடிந்த பின்னர், கூடிய அளவு தன்னாட்சியுடன், சிங்கப்பூர் மீண்டும் பிரித்தானியரின் கட்டுப்பாட்டுக்குள் வந்தது. 
 
 1963-இல் சிங்கப்பூர் மலாயக் கூட்டமைப்பில் இணைந்ததன் மூலம் [[மலேசியா]] உருவானது. எனினும், சிங்கப்பூரின் [[மக்கள் செயல் கட்சி]]க்கும், [[மலேசிய கூட்டணி கட்சி]]க்கும் இடையே உருவான பிணக்குகளினாலும்; உள்நாட்டுக் கலகங்களாலும்; மலேசியக் கூட்டமைப்பில் இருந்து சிங்கப்பூர் வெளியேறியது. 1965 ஆகத்து 9-ஆம் தேதி சிங்கப்பூர் சுதந்திரக் குடியரசானது.
 
 ===1990-ஆம் ஆண்டுகளில்===
 
 கடுமையான வேலையில்லாப் பிரச்சினையையும், வீட்டுவசதிப் பற்றாக் குறையையும் எதிர்கொண்ட சிங்கப்பூர் 1960-கள் தொடக்கம் 1970-கள் வரை நவீனமயமாக்கத் திட்டம் ஒன்றை நடைமுறைப் படுத்தியது. இந்தத் திட்டத்தின் மூலம், உற்பத்தித் தொழில் துறை ஒன்றை நிறுவுதல்; பெரிய வீட்டுத் திட்டங்களை அமைத்தல்; கல்வியில் பெருமளவு முதலிடுதல்; என்பவற்றுக்கு முக்கியத்துவம் அளிக்கப்பட்டது. 
 
 1990-ஆம் ஆண்டுகளில், வளர்ச்சி அடைந்த சுதந்திர சந்தைப் பொருளாதாரம்; வலுவான பன்னாட்டு வணிகத் தொடர்புகள்; ஆசியாவில் மிகக்கூடிய &quot;நபருக்கான உள்நாட்டு உற்பத்தி&quot;; ஆகியவற்றுடன், உலகின் மிகவும் வளம் பொருந்திய நாடுகளில் ஒன்றாகச் சிங்கப்பூர் வளர்ச்சி கண்டது.&lt;ref&gt;{{cite web|publisher=[[International Monetary Fund]] |title=World Economic Outlook Database, September, 2006 |url=http://www.imf.org/external/pubs/ft/weo/2006/02/data/index.aspx |archiveurl=https://www.webcitation.org/5gaubrvhB?url=http://www.imf.org/external/pubs/ft/weo/2006/02/data/index.aspx |archivedate=7 May 2009 |url-status=|df=dmy }}&lt;/ref&gt;
 
 == பண்டைய சிங்கப்பூர் ==
 [[File:Mao Kun map - Singapore.png|thumb|upright=1.35|இடது பக்க மேற்புறத்தில் தெமாசெக் தீவைக் காட்டும் நிலப்படம்.]]
 கிரேக்க-உரோம வானியலாளர் [[தொலெமி]] ''(Ptolemy),'' இரண்டாம் நூற்றாண்டில், இப்பகுதியில் ''சபானா'' ''(Sabana)'' என்னும் இடம் பற்றிக் குறிப்பிட்டுள்ளார்.&lt;ref&gt;{{cite web|last=Hack |first=Karl |url=http://www.hsse.nie.edu.sg/staff/kahack/cc%202.3%20(Little%20India).htm |title=Records of Ancient Links between India and Singapore |publisher=National Institute of Education, Singapore |accessdate=2006-08-04 |url-status=dead|archiveurl=https://web.archive.org/web/20060426231828/http://www.hsse.nie.edu.sg/staff/kahack/cc%202.3%20%28Little%20India%29.htm |archivedate=26 April 2006 |df=dmy-all }}&lt;/ref&gt; மூன்றாம் நூற்றாண்டைச் சேர்ந்த சீன மூலம் ஒன்றில் காணப்படும் ''பு லுவோ சுங்'' ''(Pu Luo Chung)'' என்னும் தீவு பற்றிய விபரமே சிங்கப்பூரைப் பற்றிய மிக முந்திய எழுத்து ஆவணமாக இருக்கக்கூடும். 
 
 இப்பெயர் மலாய் மொழிப் பெயரான &quot;முனையில் உள்ள தீவு&quot; (மலாய் தீவக்குறையின் முனையில்) என்னும் பொருள் தரும் ''பொலோ உஜோங்'' ''(Pulau Ujong)'' என்பதன் ஒலிமாற்றம் எனவே தெரிகிறது.&lt;ref name=&quot;utexas&quot;&gt;{{cite web| title = Singapore: History, Singapore 1994  | url = http://inic.utexas.edu/asnic/countries/singapore/Singapore-History.html | publisher=Asian Studies @ University of Texas at Austin | accessdate =7 July 2006 |archiveurl = https://web.archive.org/web/20070323095958/http://inic.utexas.edu/asnic/countries/Singapore/Singapore-History.html |archivedate = 23 March 2007|url-status=dead}}&lt;/ref&gt; 
 
 1365-இல் சாவக மொழியில் எழுதப்பட்ட &quot;நகரகிரேத்தாகாமா&quot; ''(Nagarakretagama)'' என்னும் காவியப் பாடலில் [[துமாசிக்]] என்னும் தீவில் உள்ள ஒரு குடியிருப்புப் பற்றிய குறிப்பு வருகிறது. ''துமாசிக்'' என்பது &quot;கடல் நகரம்&quot; அல்லது &quot;கடல் துறை&quot; என்னும் பொருளுடைய சொல்லாக இருக்கக்கூடும்.&lt;ref&gt;{{cite book |url=https://books.google.com/books?id=DTOJAAAAQBAJ&amp;pg=PA381#v=onepage&amp;q&amp;f=false |title=Singapore Street Names: A Study of Toponymics|authors= Victor R Savage, Brenda Yeoh |publisher=Marshall Cavendish |date= 15 June 2013 |isbn=9789814484749 |page=381}}&lt;/ref&gt; 
 
 ===துமாசிக்===
 '''{{Main|துமாசிக்}}'''
 
 [[துமாசிக்]] என்னும் பெயர் [[செஜாரா மெலாயு]] ''(Sejarah Melayu)'' எனும் மலாய் இலக்கிய வரலாற்றுப் படைப்பிலும் காணப் படுகின்றது. இதில் உள்ள [[சிறீவிஜயம்|ஸ்ரீ விஜய]] இளவரசனின் கதைப்படி, சிறீ திரி புவன எனும் [[நீல உத்தமன்]] எனவும் அறியப் படுகின்றது. 13-ஆம் நூற்றாண்டில் துமாசிக்கில் நீல உத்தமன் கரை இறங்கினார். அவர் அங்கே சிங்கம் என அறியப்பட்ட வித்தியாசமான விலங்கு ஒன்றைக் கண்டார். 
 
 இளவரசர் நீல உத்தமன் அதை ஒரு நல்ல சகுனமாக் கருதி &quot;சிங்கபுர&quot; அல்லது &quot;சிங்கபுரம்&quot; என்னும் பெயரில் ஒரு குடியிருப்பை உருவாக்கினார். ஆனாலும், அறிஞர்களின் கருத்துப்படி சிங்கபுர என்னும் பெயரின் தோற்றம் குறித்து, சரியான காரணம் தெளிவாகத் தெரியவில்லை.&lt;ref name=&quot;turnbull&quot;&gt;{{cite book |url=https://books.google.com/books?id=Y9yvBgAAQBAJ&amp;pg=PA22#v=onepage&amp;q&amp;f=false |title=A History of Modern Singapore, 1819-2005 |author= C.M. Turnbull |pages=21&amp;ndash;22 |publisher=NUS Press |date=30 October 2009|isbn= 978-9971694302 }}&lt;/ref&gt;
 
 == மேற்கோள்கள் ==
 {{Reflist}}
 
 ==மேலும் காண்க==
 * [[துமாசிக்]]
 * [[நீல உத்தமன்]]
 * [[பரமேசுவரா]]
 
 == வெளிப்புற இணைப்புகள் ==
 
 {{மலாக்கா வரலாறு}}
 {{சிங்கப்பூர் அரசர்கள்}}
 {{மலேசிய வரலாறு}}
 
 [[பகுப்பு:சிங்கப்பூரின் வரலாறு]]